stanford-oval/wikipedia huggingface dataset:
Tappo (Västanfjärd)

Tappo on kylä Kemiönsaaren kunnan Västanfjärdissä. Tappo on Västanfjärdin pohjoisin kylä. Sen naapurikylät ovat Nivelax, Kobböle ja Smedsböle.
Taposta ja sen lähikylistä on löytynyt kivikautisia ja pronssikautisia jäännöksiä. Varmuudella ei osata sanoa, onko alueella ollut vakituista asutusta tuohon aikaan. Nimi on suomalaisperäinen ja tarkoittaa humalatarhaa. Kylässä on 1880-luvulta peräisin oleva vesimylly, joka on museoitu.
Tetrarkki

Tetrarkki on kreikkalainen sana joka tarkoittaa neljännysruhtinasta. Antiikin Rooman aikana se saattoi tarkoittaa:
tetrarkian hallitsijoita.
Provinssien kuvernöörejä joiden alueet koostuivat pienemmistä alueista.
Roomasta riippuvaisen kuninkaan alaisia maakuntien hallitsijoita. Esimerkiksi Matteuksen evankeliumissa esiintyvä Herodes Antipas.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tetrarkki”, voi hakea sivunnimihaulla, laajalla sivunnimihaulla tai tekstihaulla.
Tanimbarinsilkkikerttunen

| Tanimbarinsilkkikerttunen> Uhanalaisuusluokitus |
| --- | --- |
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Silkkikerttuset Scotocercidae
Suku::  Pensassilkkikerttuset Horornis
Laji::  carolinae
Kaksiosainen nimi
 Horornis carolinae  (Rozendaal, 1987) 
Synonyymit
 Cettia carolinae 
Katso myös
   Tanimbarinsilkkikerttunen Wikispeciesissä   Tanimbarinsilkkikerttunen Commonsissa 
Infobox OKNimi-testi OKIUCN-testi OK: 
Tanimbarinsilkkikerttunen (Horornis carolinae) on silkkikerttusten heimoon kuuluva indonesialainen varpuslintu.
Levinneisyys

Tanimbarinsilkkikerttusta tavataan kotoperäisenä Yamendan saarella, joka on Molukkeihin kuuluvista Tanimbar-saarista suurin. Sopivissa elinympäristöissä laji on yleinen. Sitä tavataan kuitenkin vain hyvin pienellä alueella ja se on saattanut vähentyä elinympäristöjen häviämisen seurauksena, joten se on luokiteltu silmälläpidettäväksi.
Tanimbarinsieppo

| Tanimbarinsieppo |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pensassiepot Petroicidae
Suku::  Kerttusiepot Microeca
Laji::  hemixantha
Kaksiosainen nimi
 Microeca hemixantha  Sclater, 1883 
Katso myös
   Tanimbarinsieppo Wikispeciesissä   Tanimbarinsieppo Commonsissa 
Infobox OKNimi-testi OKIUCN-testi OK: 
Tanimbarinsieppo (Microeca hemixantha) on pensassieppojen heimoon kuuluva varpuslintu.
Levinneisyys

Tanimbarinsieppoa tavataan Indonesiassa Tanimbar-saarilla. Lajia on kuvattu yleiseksi, mutta se saattaa olla vähenemässä elinympäristöjen tuhoutumisen takia, ja se on luokiteltu silmälläpidettäväksi.
Nothing More

| ”Nothing More” Disco Ensemble |
| --- | --- | --- |

Singlen tiedot
 Albumilta: Afterlife
 Julkaistu: 22. tammikuuta 2017
 Formaatti: digitaalinen
 Tyylilaji: post-hardcore, indie rock
 Kesto: 03.40
 Levy-yhtiö: Fullsteam, Sony
Disco Ensemblen muut singlet
| ”Fight Forever” 2016 | ”Nothing More” 2017 |   |
Nothing More on Disco Ensemblen kappale ja toinen single yhtyeen tulevalta kuudennelta studioalbumilta Afterlife, joka julkaistiin 20. tammikuuta 2017.
Viikolla 3/2017 kappale ylsi Yle X:n ”Viikon parhaat biisit” -listalle.
Tervuren

| Tervuren |
| --- | --- |
 lippu:  vaakuna
 Tervuren
 Koordinaatit: 50°49′N, 4°30′E 
Valtio:  Belgia
Alue:  Flanderi
Maakunta:  Flanderin Brabant
Arrondissementti:  Leuven
Hallinto:  
 – Hallinnon tyyppi:  Kunta
 – Pormestari:  Jan Spooren
Kunnanvaltuusto:  27 paikkaa
Pinta-ala:  
 – Kokonaispinta-ala:  32,92 km²
Väkiluku (2011):  21 214
 – Väestötiheys:  644 as./km²
 
 www.tervuren.be 
Infobox OKVirheellinen NIMI-arvo: 
Tervuren on kunta Belgiassa Flanderin Brabantin provinssissa Brysselistä itään. Siellä on 1904–1908 nimellä Musée du Congo Belge perustettu Kongo-museo, joka on nykyisin nimeltään Musée royal de l’Afrique centrale. Kunnassa oli vuonna 2011 asukkaita 21 214.
Aiheesta muualla

Kuvia tai muita tiedostoja aiheesta Tervuren Wikimedia Commonsissa
Flanderin Brabantin provinssin kunnat
Teddy Wilson Vol. 2

| Teddy Wilson Vol>  2 Teddy Wilson |
| --- | --- | --- |

Livealbumin tiedot
 Äänitetty : Yhdysvalloissa 1957 ja 1958
 Julkaistu: 1983
 Formaatti: LP-levy
 Tyylilaji: jazz
 Levy-yhtiö: PRT Records
Teddy Wilson Vol. 2 (tai Volume 2) on yhdysvaltalaisen jazz-pianisti Teddy Wilsonin albumi vuodelta 1983. Albumin kappaleet ovat jazz-standardeja ja ne on äänitetty konserteissa vuosina 1957 ja 1958 Yhdysvalloissa Wilsonin trion kiertueelta.
Alkuperäinen tuotanto on vuodelta 1972 ja levy-yhtiö oli tuolloin Laff Records.
Vuoden 1983 painoksessa levymerkki on PRT Recordsin Jazz Reactivation ja tunnus JR 127. Jakelusta on huolehtinut PRT Ltd., 132 Western Road, Mitcham, Surrey. PRT on Precision Records and Tapes Ltd:n tuotemerkki. LP-levyjä on valmistettu Englannissa. Albumin kansitekstin on laatinut Alun Morgan.
Aikaisempi levy Teddy Wilson Vol. 1 on ilmestynyt tunnuksella Jazz Reactivation JR 108.
Kappaleet

Rose Room (Williams, Hickman)
Just One of Those Things (Cole Porter)
Shiny Stockings (F. Foster)
Medley:
(a) Body and Soul (Sour, Green, Heyman, Eyton) 

         
(b) Sweet Lorraine (Burwell, Parish) 

      5. Moonglow (Hudson,  DeLange, Mills)
H. Darewski Music (1); Chappell Music Ltd. (2, 4a);
Lynstorm Pub. Co. (MCPS) (3); Lawrence Wright Music (4b); Boosey & Hawkes Music Ltd. (5)
But Not for Me (G. & I. Gershwin)
Nice Work If You Can Get It (G. & I. Gershwin)
It Had to Be You (G. Kahn, I. Jones)
Someone to Watch Over Me (G. & I. Gershwin)
Chappell Music Ltd. (1, 2, 4); Francis Day & Hunter Music Ltd. (3)
Kokoonpano

Teddy Wilson – piano
Arvell Shaw – basso
Bert Dahlander – rummut
Ennen Wilsonin trioa Arvell Shaw oli Louis Armstrongin All Stars -yhtyeessä. Nils-Bertil (Bert) Dahlander on kansallisuudeltaan ruotsalainen.
Tanintharyi (alue)

| Tanintharyi |
| --- | --- |
 lippu

Valtio:  Myanmar
Infobox OKVirheellinen NIMI-arvo: 
Tanintharyi on hallinnollinen alue eteläisessä Myanmarissa. Aluetta rajaa lännessä Andamaanienmeri, idässä Thaimaa sekä pohjoisessa Monin osavaltio. Osavaltion pinta-ala on 43 328 km² ja pääkaupunki Dawei. Muita tärkeitä kaupunkeja ovat Myeik ja Kawthaung.
Vuonna 2014  alueen väkiluku oli 1,4 miljoonaa.
Tanintharyin alueella vallitsee kuuman vyöhykkeen monsuuni -ilmasto.
Piirikunnat

Osavaltio jakautuu kolmeen piirikuntaan:
Dawei
Myeik
Kawthoung
Aiheesta muualla

Kuvia tai muita tiedostoja aiheesta Tanintharyi (alue) Wikimedia Commonsissa
Myanmarin hallinnollinen jako
Osavaltiot: Chin • Kachin • Kayah • Kayin • Mon • Rakhine • Shan
Alueet: Ayeyarwady • Bago • Magway • Mandalay • Sagaing • Tanintharyi • Yangon
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Tanio Boccia

Camillo Tanio Boccia (4. huhtikuuta 1912 Potenza – 1. elokuuta 1982 Rooma) oli italialainen elokuvaohjaaja ja käsikirjoittaja. Hän teki elokuvansa taiteilijanimellä Amerigo Anton.
Tanssijana, koreografina ja näyttelijänä työskennellyt Boccia aloitti ohjaajanuransa elokuvalla Dramma sul Tevere vuonna 1952. Hän teki parikymmentä heikkotasoista viihde-elokuvaa, joiden tyylilajit vaihtelevat peplumista spagettiwesterniin ja sotaelokuvaan. Boccialla on kyseenalainen maine ”Italian huonoimpana elokuvaohjaajana” ja ”Italian Ed Woodina”.
Elokuvia

Il trionfo di Maciste, 1961
Giulio Cesare, il conquistatore delle Gallie, 1962
I predoni della steppa, 1964
Aiheesta muualla

Tanio Boccia Elonetissä.
Tanio Boccia Internet Movie Databasessa. (englanniksi)
Tanishaa Mukerji

| Tanishaa Mukerji |
| --- | --- |
 Tanishaa Mukerji vuonna 2014.
Henkilötiedot
Syntynyt: 3. maaliskuuta 1978 (ikä 46) Bombay, Maharashtra, Intia
Ammatti:  näyttelijä
Näyttelijä
Taiteilijanimet:  Tanisha
Aktiivisena:  2003–
Aiheesta muualla
IMDb 
AllMovie
Tanishaa Mukerji (s. 3. maaliskuuta 1978 Bombay, Maharashtra, Intia), myös pelkästään Tanisha, on intialainen elokuvanäyttelijä, joka tunnetaan parhaiten työstään hindinkielisissä elokuvissa. Hän on elokuvantekijä Shomu Mukherjeen ja näyttelijä Tanujan tytär ja näyttelijä Kajolin nuorempi sisar.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2003 | Sssshhh… | Mahek Gujral | Hindi |  |
| 2004 | Popcorn Khao! Mast Ho Jao | Tanya | Hindi |  |
| 2005 | Neal ’n’ Nikki | Nikkita Bakshi | Hindi |  |
| 2005 | Sarkar | Avantika | Hindi |  |
| 2005 | Tango Charlie | Lachchi Narayan | Hindi |  |
| 2007 | Unnale Unnale | Deepika | Tamili |  |
| 2008 | One Two Three | Chandni | Hindi |  |
| 2008 | Kantri | Pyaasi Priya | Telugu |  |
| 2008 | Sarkar Raj | Avantika | Hindi |  |
| 2010 | Tum Milo Toh Sahi |  | Hindi | Cameoesiintyminen |
| 2011 | Be Careful | Anjali S. Malhotra | Hindi |  |
| 2016 | Anna | Shikha | Hindi |  |
| 2017 | Code Name Abdul | Salma | Hindi |  |
Aiheesta muualla

Wikimedia Commonsissa on kuvia tai muita tiedostoja aiheesta .
Tanishaa Mukerji Internet Movie Databasessa. (englanniksi)
Tanishaa Mukerji Allmoviessa (englanniksi)
TECO

TECO (alkujaan sanoista Tape Editor and COrrector, myöhemmin Text Editor and COrrector) on alun perin Massachusettsin teknillisessä korkeakoulussa 1960-luvulla kehitetty tekstieditori ja myös ohjelmointikieli. Editorista on olemassa todella monia eri versioita, ja TECO onkin saattanut olla laajimmalle levinnein editori ennen vi:n sekä Emacsin tuloa (jälkimmäistä voidaan pitää TECOn suorana jälkeläisenä, koska se oli alun perin vain kokoelma TECO-makroja).
Yleistä

Monimutkaisesta syntaksistaan tunnettua TECOa voidaan pitää yleiskäyttöisenä tulkattavana ohjelmointikielenä, joka on suunnattu tekstinkäsittelyyn. Sen suurin voima on kyvyssä muodostaa monimutkaisia makroja, joiden käyttämät merkkijonojen tunnistuskriteerit vetävät vertoja nykyään yleisessä käytössä oleville säännöllisille lausekkeille. TECOlle lähes jokainen merkki on komento – hienostuneempien kielten perinteisten avainsanojen sijaan käytetään yhtä tai kahta merkkiä – niinpä mikä tahansa merkkijono on periaatteessa TECO-ohjelma, vaikkakaan ei välttämättä hyödyllinen sellainen. 
(Yhtenä ajanvietteenä TECOa käyttävien keskuudessa on ollut arvailla, mitä oman nimen syöttäminen editorille tekisi jollekin tietylle muokattavana olevalle tiedostolle.)
TECOsta tuli tunnettu sen jälkeen, kun MIT:n Project MAC -tutkimuslaboratorio teki siitä toteutuksen Digital Equipment Corporationin PDP-6-tietokoneelle vuonna 1964. Kyseinen toteutus näytti muokattavan tekstin jatkuvasti kuvaputkinäytöllä, ja sitä käytettiin interaktiivisena online-editorina. (Tämä ei kuitenkaan ollut sen alkuperä eikä aiottu käyttötapakaan.) TECOn myöhemmän versiot kykenivät hyödyntämään koko ruudun moodia DEC:n erilaisilla RS232-liitännäisillä päätteillä.
TECO on ollut saatavilla useille käyttöjärjestelmille ja tietokoneille. DEC sisällytti sen käytännössä jokaiseen käyttöjärjestelmäänsä. Yhtiön reaaliaikakäyttöjärjestelmä RT-11:n versio kykeni käyttämään GT40-grafiikkanäyttöä. RSTS/E-käyttöjärjestelmän versio puolestaan toteutettiin siten, että se oli eräänlainen käyttöjärjestelmä ihan itsessään; käyttäjän ei työtä tehdessään oikeastaan koskaan tarvinnut poistua TECOsta. Hewlett-Packard (joka osti Compaqin ja siten myös DEC:n) tarjoaa vieläkin TECOa OpenVMS-käyttöjärjestelmän mukana.
DEC:n alun perin PDP-10-tietokoneelle jakaman TECO-version jälkeläinen on yhä saatavilla Internetissä, useiden osittaisten MS-DOS/Microsoft Windows -toteutusten lisäksi.
Historiaa

Alkuperäisen TECOn kehitti Daniel L. Murphy MIT:ssä noin vuonna 1963, käytettäväksi kahdessa PDP-1-koneessa, jotka kuuluivat korkeakoulun kahdelle eri laitokselle.
Eräs varhainen PDP-1:lle tarkoitettu editori oli (virallisesti!) nimeltään "Kallis Kirjoituskone" (Expensive Typewriter). Tämä Stephen D. Pinerin kirjoittama ohjelma oli yksi alkeellisimmista mahdollisista rivieditoreista: siitä puuttuivat esimerkiksi mahdollisuudet etsiä ja korvata merkkijonoja. Editorin nimi valittiin toiseen, vielä varhaisempaan ja ominaisuuksiltaan paisuneeseen, "Kolossaaliseksi Kirjoituskoneeksi" (Colossal Typewriter) kutsuttuun editoriin kohdistuvana vitsinä. Jopa noina aikoina, moisilla ohjelmilla, online-editointi saattoi säästää aikaa debugattaessa jotain softaa. PDP-1-hakkerit kehittivät samoissa fiiliksissä omiin tarpeisiinsa myös "Kalliin Pöytälaskimen" (Expensive Desk Calculator).
TECOn alkuperäinen virallinen tarkoitus oli tehostaa PDP-1:n käyttöä. Editorin manuaalissa visioidaan, että tietokonejärjestelmän käyttäjä,
sen sijaan, että suorittaisi editointia "kalliisti" istumalla tietokoneen konsolin ääressä muokkaamassa jotain juttua pala palalta, yksinkertaisesti tutkisi virheellistä tekstiä ja laatisi tämän perusteella "korjausnauhan" (reikänauha), joka määrittelisi tekstiin tarvittavat editointioperaatiot. Tämän jälkeen käyttäjä syöttäisi alkuperäisen tekstin sisältävän nauhan sekä korjausnauhan tietokoneeseen sen nopean (200 merkkiä/s) reikänauhanlukijan kautta. TECOa ajava tietokone lävistäisi uuden, editoidun ja korjatun nauhan nopealla lävistäjällään (60 merkkiä/s). Tämän jälkeen käyttäjä voisi heti ladata ja ajaa assemblerin, tuhlaamatta aikaa online-editointiin.
TECOn tuolloin hienostuneet merkkijonon etsintäoperaatiot syntyivät pitkälti sen vuoksi, että Flexowriter-kaukokirjoittimen tulosteet eivät olleet rivinumeroituja, vaan tekstin editointia vaativat kohdat piti määritellä kontekstin avulla. TECOn erilaiset silmukka- ja ehtorakenteet sisällytettiin kieleen, jotta korjausreikänauhojen määrittelyt voitaisiin saada tarpeeksi kuvaaviksi ja tarkoiksi. Kielen vaatimaton syntaksi vähensi korjausnauhan laatimista varten tarvittavaa näppäilyä.
Toisaalta korjausnauhan sisältö oli ohjelma ja vaati debuggausta siinä missä muutkin ohjelmat. Yksinkertaisimpienkin globaalien etsi-ja-korvaa -operaatioiden ongelmat 
tulivat pian ilmeisiksi. Käytännössä TECOa käytettiin lopulta samaan tapaan kuin varhaisempaa "Kallista Kirjoituskonetta", eli online-editointiin (vaikkakin editointi monipuolisemman TECOn avulla oli luonnollisesti huomattavasti tehokkaampaa). Alkuperäinen PDP-1-versio ei tukenut minkäänlaista näyttöä; ainoa tapa tarkastella tekstin tilaa editoinnin aikana oli antaa komentoja, jotka tulostivat tekstin (tai sen osan) tietokoneen konsolin kirjoittimelle.
Esimerkki editoinnista TECOlla

Oletetaan, että meillä on tiedosto terve.c, joka sisältää tutun Terve maailma
-tyylisen ohjelmakoodin:
int main(int argc, char **argv)
    {
        printf("Terve, maailma!\n");
        return 0;
    }
Haluamme muuttaa ohjelman tulostamaan "Hyvästi" "Terve"-sanan sijaan. Voisimme käyttää TECOa tähän vaikka seuraavalla tavalla (asteriski on kehote, ja dollarimerkki kuvastaa ESC-näppäimen painallusta):
*EBterve.c$$                     Avataan tiedosto lukemista ja kirjoittamista varten
*P$$                             Luetaan ensimmäinen sivu
*STerve$0TT$$                    Etsitään sanaa "Terve" ja tulostetaan ko. rivi
    printf("Terve, maailma!\n");    Tulostuu...
*-5DIHyvästi$0TT$$               Poistetaan "Terve", vaihdetaan tilalle "Hyvästi", ja tulostetaan rivi
    printf("Hyvästi, maailma!\n");  Tulostuu...
*EX$$                            Poistutaan TECOsta samalla tallentaen
Lähteitä

Tämä artikkeli perustuu osittain Jargon File -dokumenttiin (public domain).
Aiheesta muualla

Daniel Murphyn kotisivu (englanniksi)
Worlds Greatest Pathological Language: TECO (Arkistoitu – Internet Archive) (englanniksi)
TECO Pocket Guide (Arkistoitu – Internet Archive) (englanniksi)
Tom Almyn TECO-sivu (englanniksi)
Norsunluurannikon naisten jalkapallomaajoukkue

Norsunluurannikon naisten jalkapallomaajoukkue edustaa Norsunluurannikkoa virallisissa naisten jalkapallo-otteluissa. Se toimii Norsunluurannikon jalkapalloliiton alaisuudessa. Se kuuluu sekä FIFAan että Afrikan maanosaliitto CAF:iin. Se on pelannut kertaalleen MM-kilpailujen lopputurnauksessa vuonna 2015, jolloin se jäi alkulohkoon. Afrikan-mestaruuskilpailujen lopputurnauksessa se on pelannut kahdesti 2012 ja 2014. Parhaimmillaan se on ollut vuonna 2014 kolmas.
Näsiselkä

| Näsiselkä |
| --- | --- |

Valtiot:  Suomi
Paikkakunta:  Tampere 
Koordinaatit:  61°N, 23°E
Mittaustietoja
 fiNäsiselkä 
Näsiselkä tai Näsinselkä on Näsijärven suurin selkä, joka rajoittuu etelästä Tampereen kaupunkiin, idästä Teiskoon ja Aitolahteen, lännestä Ylöjärven kaupunkiin ja pohjoisesta Koljonselän ja Näsinselän välisiin saariin. Selällä on pituutta noin 11 kilometriä ja leveyttä noin viisi kilometriä.
Näsiselällä järjestetään vuotuisesti monia purjehduskilpailuja. Se on myös purjehtimisen kannalta helppo vesialue, koska siellä ei juurikaan ole kareja.
Näsiselästä saadaan suurin osa Näsijärven järvilohisaaliista.
Nässja

| Nässja |
| --- | --- |
 Nässja
 Koordinaatit: 58°28.020′N, 014°48.698′E 
Valtio:  Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Vadstena
Hallinto:  
 – Asutustyyppi:  Kylä
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Nässja on kylä Vadstenan kunnassa Itä-Götanmaan läänissä Ruotsissa.
Nässjan kirkko
Kylässä sijaitsee kirkko, joka rakennettiin 1100-luvulla, ja sen lähistöllä on rauta-ajalta peräisin oleva Nässja domarring -kalmisto.
Nässja oli vuosina 1863–1951 itsenäinen kunta. Vuonna 1952 se yhdistyi Strån, Örbergan, Herrestadin, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.
Taheva

| Taheva |
| --- | --- |
 Laanemetsan kylää
 lippu:  vaakuna
 Taheva
 Koordinaatit: 57°38′00″N, 26°20′00″E 
Valtio:   Viro
Maakunta:  Valgamaa
Kunta:  Valgan kunta
Hallinto:  
 – Hallinnon tyyppi:  kylä
Pinta-ala:  
 – Kokonaispinta-ala:  204,79 km²
Väkiluku (2016):  736
 – Väestötiheys:  3,6 as./km²
Aikavyöhyke:  UTC+2
 – Kesäaika:  UTC+3
 
 www.taheva.ee 
Infobox OKVirheellinen NIMI-arvo: 
Taheva (vir. Taheva vald) on kylä ja entinen kunta Valgan kunnassa Valgamaan maakunnassa Virossa. Se sijaitsee maakunnan eteläosassa Valgan kaupungin kaakkoispuolella Latvian rajalla.
Vuoden 2017 kuntauudistuksessa yhdistettiin Valgan kaupunki sekä Karulan, Tahevan, Tõllisten ja Õrun kunnat uudeksi Valgan kunnaksi.
Entinen kunta > Väestö

Kunnassa oli arviolta 736 asukasta (vuonna 2016) ja sen pinta-ala on 204,79 neliökilometriä.
Vuonna 2011 Tahevan kunnassa oli 771 asukasta, joista 714 (92,6 %) oli virolaisia, 24 (3,1 %) venäläisiä ja 30 (3,9 %) muita kansallisuuksia.
Entinen kunta > Kylät

Kuntaan kuului 13 kylää: Hargla, Kalliküla, Koikküla, Koiva, Korkuna, Laanemetsa, Lepa, Lutsu, Ringiste, Sooblase, Taheva, Tsirgumäe ja Tõrvase.
Kuvia

Harglan kylää
Harglan kirkko
Laanemetsa Savijärv
Aiheesta muualla

Kuvia tai muita tiedostoja aiheesta Taheva Wikimedia Commonsissa
Tetrasyanoeteeni

| Tetrasyanoeteeni |
| --- | --- |


Tunnisteet
IUPAC-nimi:  Eteeni-1,1,2,2-tetrakarbonitriili
CAS-numero:  670-54-2
PubChem CID:  12635
SMILES:  C(#N)C(=C(C#N)C#N)C#N
Ominaisuudet
Molekyylikaava:  C6N4
Moolimassa:  128,1 g/mol
Sulamispiste:  197–202 °C
Kiehumispiste:  223 °C
Tiheys:  1,318 g/cm3
Tetrasyanoeteeni (C6N4) on tyydyttymättömiin nitriileihin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä.
Ominaisuudet, valmistus ja käyttö

Huoneenlämpötilassa tetrasyanoeteeni on väritöntä kiteistä ainetta. Se alkaa sublimoitua 120–130 °C:n lämpötilassa. Yhdiste liukenee esimerkiksi asetoniin, mutta hydrolysoituu hitaasti veden vaikutuksesta trisyanoetenoliksi ja vetysyanidiksi. Tetrasyanoeteeni on hyvin reaktiivinen molekyyli. Sen neljä elektroneja puoleensavetävää nitriiliryhmää tekevät sen hiiliatomien välisestä kaksoissidoksesta poikkeuksellisen elektrofiilisen. Aine reagoi nukleofiilien kanssa niin additio- kuin substituutioreaktioilla. Myöt useat neli- tai kuusiatomisia renkaita muodostavat sykloadditiot ovat tyypillisiä reaktioita. Tetrasyanoeteeni muodostaa useiden aromaattisten yhdisteiden tai organometalliyhdisteiden kanssa varauksensiirtokomplekseja, jotka ovat tavanomaisesti värillisiä.
Tetrasyanoeteeniä valmistetaan useimmiten bromaamalla maloninitriiliä dibromimaloninitriiliksi ja kuumentamalla sitä bentseeniliuoksessa kuparin kanssa. Toinen tapa on maloninitriilin ja kloorin reaktio.
Tetrasyanoeteeniä käytetään erityisesti homo- ja heterosyklisten yhdisteiden valmistamiseen. Tetrasyanoeteenin lisääminen polyuretaanivaahtoihin valmistusprosessin aikana estää staattisen sähkön kertymistä vaahtoihin.
Teddyrooseveltinterrieri

| Teddyrooseveltinterrieri |
| --- | --- |

Avaintiedot
Alkuperämaa:   Yhdysvallat
Määrä:  Suomessa ei yhtään
Alkuperäinen käyttö:  tuhoeläinten hävittäminen, pihakoira
Nykyinen käyttö:  tuhoeläinten hävittäminen, riistan ajaminen puuhun, seurakoira
Elinikä:  14–16 vuotta
Muita nimityksiä:  Teddy Roosevelt Terrier, Teddy Terrier, Short-Legged Rat Terrier, Bench-Legged Feist, Type B Rat Terrier
FCI-luokitus:  ei FCI-rotu
Ulkonäkö
Säkäkorkeus:  20–30,5 cm
Väritys:  valkokirjava tai tricolor
Teddyrooseveltinterrieri (Teddy Roosevelt Terrier) on yhdysvaltalainen koirarotu. Sillä ei ole FCI:n hyväksyntää, mutta American Kennel Club luokittelee sen ryhmään Miscellaneous.
Ulkonäkö

Teddyrooseveltinterrieri on lyhytraajaisempi, matalampi, lihaksikkaampi ja raskasluustoisempi kuin amerikanrottaterrieri. Se on matala, rakenteeltaan suorakulmainen, vahvarakenteinen, ilmentäen kuitenkin samalla ketteryyttä ja tasapainoisuutta. Silmät ovat melko pienet, soikeat ja vinoasentoiset; sävy vaihtelee karvapeitteen väristä riippuen vaaleasta tummaan. Korvat ovat v:n muotoiset, joko pystyt, puolipystyt, kärjistä taittuneet tai nupullaan, mutteivät koskaan täysin riippuvat. Karvapeite on lyhyt ja tiheä, vaihdellen keskikovasta sileään. Väritys voi olla mikä tahansa kaksi- tai kolmivärinen (tricolor), mutta siinä tulee aina olla vähintäänkin hieman valkoista. Valkoisella alueella sallitaan täplitys (ticking), mutta valkoisen värin tulee olla edelleen hallitseva. Merle sekä valkoisen täydellinen puuttuminen luetaan virheiksi. Säkäkorkeus vaihtelee 20–35,5 cm välillä.
Pystyt korvat
Puolipystyt korvat
Luonne ja käyttäytyminen

Teddyrooseveltinterrieri on valpas, utelias, älykäs, eloisa, energinen ja miellyttämishaluinen ja se on helppo kouluttaa. Sillä on kuitenkin voimakas suojeluvietti ja laumavaisto. Se on omistajalleen uskollinen, mutta saattaa suhtautua vieraisiin varauksella. Se ilmoittaa äänellään vieraan ihmisen tai eläimen läsnäolosta.
Alkuperä

Kantarotu amerikkalainen rottaterrieri polveutuu Englannista tuoduista koirista, joiden joukkoon saattoivat kuulua sileäkarvainen kettuterrieri, manchesterinterrieri, mustaruskea englanninterrieri, valkoinen englanninterrieri, vanhanaikainen bullterrieri, "kieroraajainen terrieri" sekä "amerikkalainen bench-legged feist". Myös beaglen, whippetin, italianvinttikoiran ja turnspitin vaikutus jalostukseen on mahdollista.
Amerikanrottaterrierin kehittämisen aikoihin siitä erosi kaksi eri tyyppiä: pitkäraajainen ja lyhytraajainen. Aluksi niitä sai risteyttää keskenään, mutta myöhemmin ne päätettiin pitää erillään ja jalostaa kahdeksi eri roduksi. Pitkäraajaista kutsuttiin edelleen rottaterrieriksi, kun taas lyhytraajaiselle muunnokselle annettiin vuonna 1999 nimeksi teddyrooseveltinterrieri. Joidenkin mielestä lyhytraajainen rotu olisi tulos rottaterrierin ja mäyräkoiran tai welsh corgin välisestä risteytyksestä, mutta tälle väitteelle ei ole todisteita.
Alun perin teddyrooseveltinterrieri jalostettiin rottien hävittämiseen ja maatilatyöskentelyyn, ja se kykenee metsästämään jyrsijöitä ja muita tuholaisia sekä maan pinnalla että sen alapuolella. Se myös ajaa pientä riistaa puuhun ("treeing").